**Cybersikkerhedspagten, format for parter og associerede medlemmers offentlige erklæringer.**

*(Motivation)*

Vi, Industriens Fond, tilslutter os cybersikkerhedspagtens principper og målsætninger, fordi vi

tror på, at vi kan lykkes med at gøre cybersikkerhed til et konkurrenceparameter for danske virksomheder, hvis myndigheder, organisationer, fonde, politikere og virksomheder arbejder tæt sammen på nye måder for at skabe de bedste rammer for virksomhederne.

*(Målsætninger)*

Med vores tilslutning vil vi arbejde for et højt ambitionsniveau i indsatsen, hvor der fremfor enkeltstående og ukoordinerede initiativer skabes større systemiske og strukturelle forandringer for at gøre danske virksomheder førende i udviklingen og anvendelsen af ansvarlige og sikre digitale løsninger.

*(Bidrag til at nå målsætninger)*

Vi vil bidrage hertil ved at have fokus på at fremme den danske cybersikkerhedsindustri, herunder skabe flere og stærkere start-ups inden for cybersikkerhed.

Vi vil i arbejdet stå på Industriens Fonds Cybersikkerhedsprogram og være brobygger til viden, erfaring og værktøjer fra aktiviteter igangsat i regi af programmet og til andre relevante parter og initiativer.

*Konkret igangsættes følgende projekter:*

Vi vil prioritere at få forankret D-mærket bredt blandt virksomheder og samarbejdspartnere i Danmark, med henblik på at flytte danske virksomheders cybersikkerhedsarbejde og samtidig synliggøre denne indsats over for kunder og samarbejdspartnere.

Vi vil prioritere strukturelle tiltag såsom udvikling af værktøjer, der kan hjælpe SMV’er med at beskytte sig mod hændelser og samtidig bidrage til viden om trusselsniveauet i Danmark. Vi vil i arbejdet have fokus på at nytænke det offentlig – private samarbejde.

Endelig vil vi fremme, at dansk erhvervsliv kan skabe konkurrenceevne ud af nye krav og regler, fx det kommende NIS2-direktiv, og i den forbindelse fremme samarbejde og videnudveksling sektorerne imellem.